A helyi önkormányzat szerint törvényesen, 9 pályázó közül választották ki a nyertest.

A pénteki RTL Híradó számolt be arról, hogy 2,7 millió forintért építtetett 30 méter hosszú járdát a XXII. kerületi önkormányzat. A Híradóban meg is mutatják a küllemét nézve teljesen hétköznapi járdát.

A hivatal közölte, a győztes ajánlatot törvényesen, 9 pályázó közül választották ki.

A kivitelező azt mondta, napi piaci áron dolgoztak, ezért az RTL Híradó is kért ajánlatot ilyen munkára egy másik cégtől. Az például az önkormányzat által kifizetett pénz negyedéért is megcsinálta volna a munkát.